Video: Pedal Power eis vinnige optrede ná fietsryongeluk | Maroela Media
Skermgreep uit die paneelbordkamera-video wat Crime Watch op YouTube gelaai het van die ongeluk op 15 November 2016 in Christiaan de Wetrylaan, Johannesburg
"Ons het die ergste verwag toe ons die video vir die eerste keer gekyk en nie geweet het wat gaan gebeur nie," het Robert Vogel, uitvoerende hoof van PPA, in 'n verklaring gesê. "Ons was telefonies met Darren in verbinding en hy is baie gelukkig om slegs met geringe beserings weg te stap. Hy het 'n dag lank in die bed aangesterk en was Vrydag weer op sy voete ná die ongeluk."
Vogel het gesê hulle het ook kontak gemaak met die betrokke owerhede in die nasionale departement van vervoer, die Gauteng-provinsie en die stad Johannesburg. "Ons het die beeldmateriaal vir hulle aangestuur en versoek om hulself vertroud te maak met die saak en die proses te volg. Daar moet vinnige en beslissende optrede en gevolge vir die taxibestuurder wees. In te veel gevalle word fietsryers met minagting op die paaie hanteer, alhoewel hulle meer weerloos is enige ander padgebruiker. Motoriste moet baie versigtig wees wanneer hulle verby fietsryers ry, net soos hulle doen wanneer hulle 'n ander motorvoertuig verbysteek. Beide is wettige padgebruikers."
In die video wil dit voorkom of die taxibestuurder reeds 'n aantal padwette verontagsaam het en heeltemal onbewus is van die fietsryer voor hom. "Die taxibestuurder het ook die lewens van ander motoriste op die pad, sy passasiers en voetgangers langs die pad in gevaar gestel. Statistiek dui daarop dat die getal ongelisensieerde en onpadwaardige voertuie op die pad toeneem," het Vogel bygevoeg.
"Die tyd het aangebreek vir owerhede om op te tree en verkeerswette toe te pas. Fietsryers is mense met families. Hulle oefen, gaan werk toe, ry skool toe, besoek 'n vriend, of geniet sommer net 'n alternatiewe manier van beweging met geen ander beskerming as 'n valhelm nie."
Hy maan motoriste om meer geduldig te wees en stadiger agter 'n fietsryer te ry en slegs verby te steek wanneer dit veilig is, en om dan seker te maak hulle steek minstens een meter ver verby.
"Die PPA is bewus daarvan dat sommige fietsryers ook die padwette oortree, en dat dié seldsame optrede alle wetsgehoorsame fietsryers benadeel. Om veiliger paaie vir almal te verseker, moet almal aan die padwette gehoorsaam wees."
Die gebruiker Crime Watch het die volgende video op 17 November 2016 op YouTube gelaai. Volgens die beskrywing onderaan die video het die voorval Dinsdag, 15 November 2016, in Christiaan de Wetrylaan, Johannesburg plaasgevind.
Taxi bestuurders en hulle vakbond is verheuwe bokant die wet en gereg. Hulle betaal nie boetes nie en ook nie etoll nie. Hulle is untouchable
Owerhede wat moet optree? Wonder net na watter owerhede verwys word. Die hele spul is slapgat en kan self ni onderskei tussen wats reg en verkeerd ni
In n naiewe ooblik glo ek dat die taxi bestuurder wel aangekeer word en wel verhoor gaan word…MAAR realiteit is dat die deel van ons samelewing eenvoudig doen wat hulle wil…VER verhewe bo normale reëls en regulasies en wette! Net NOG n voorbeeld van selfaangewese onaantasbaarheid. Geen respek vir lewe nie!
Hulle maak mos wat hulle wil die land behoort mos aan hulle dan nie.
Ek stem saam dat Taxi bestuurders geen respek het vir die wette en ander padgebruikers nie. Ek wil graag vir Mr. Vogel nooi om bietjie 'n naweek Krugersdorp, Muldersdrift en Magalies omgewing te kom besoek en sien hoe sy fietsry maatjies alle wette ongehoorsaam. Vanoggend op die N14 by Muldersdrift het en meer as 10 fietse op die snelweg gekry. Op die roete van Lanseria na Sterkfontein is daar geel stippel lyne vir fietsryers, dit word nie gebruik nie want daar is mos 'n bree stuk teerpad waar die motors ry. Vogel sê mens moet stadig agter hulle ry en… Lees meer »